
	[bookmark: nev]BÓKA BALÁZS
szlavisztika
BA, 5. félév
Nyugat-magyarországi Egyetem
Bölcsészettudományi Kar
	






Témavezető:
	Dr. habil. Jankovics Mária
főiskolai tanár, NYME BTK




Orosz reáliák magyarra "fordítása" А.С. Пушкин Евгений Онегин című műve alapján

Jelen dolgozat témája egy fordítástudományi probléma, az úgynevezett reáliák (vagy más néven kultúrszavak) átadásának kérdése. Azt vizsgáljuk, hogy a fordítók milyen módon adják át a forrásnyelvi szöveg reáliáit a célnyelvi olvasó számára, érthetővé téve számukra a speciálisan a forrásnyelvi kultúrára jellemző elemeket.
 
A dolgozat első részében a kultúrszavak átadásának elméleti kérdéseit tárgyaljuk, meghatározva helyüket a fordítástudomány kutatási területei között. Felsoroljuk átadásuk lehetséges módjait, csoportosításuk lehetőségeit a témával foglalkozó kutatók munkáira támaszkodva.
 
A második részben a reáliák „fordításának” gyakorlatával foglalkozunk. Ebben a dolgozatban a reáliák kérdését orosz – magyar vonatkozásban vizsgáljuk, egy 19. századi irodalmi alkotás, А. С. Пушкин Евгений Онегин című műve alapján. A választás oka, hogy a szóban forgó műalkotás széles körben ismert Magyarországon, népszerűsége töretlen, ezt az is bizonyítja, hogy az idők során több teljes magyar fordítása is elkészült. Ezek közül három Anyegin- fordítást, Bérczy Károly (1866), Áprily Lajos (1953) és Galgóczy Árpád (1992) munkáit fogjuk vizsgálni.
 
Célunk, hogy némiképp átfogó képet kapjunk a fordítói megoldások alkalmazásáról a különböző korokban, illetve ezáltal a fordítói norma változására is utaljunk. A harmadik részben összefoglaljuk a vizsgálódás eredményeit.
 
Egy mű alapján természetesen még nem vonhatunk le messzemenő következtetéseket a tekintetben, mit tesznek ilyen esetben a gyakorló fordítók általában, de kutatatásunk mindenképpen kiindulópontként szolgálhat a további vizsgálódáshoz.



